Hvad kan vi huske fra sidste års teknologi ?
Navn:_____________________________________
Vi skal have set på om i kan huske noget fra sidste år. I skal svare så godt i kan på nedenstående spørgsmål. Det er ok hvis der er ting i ikke kan huske, som fx hvem i var i gruppe med, men prøv at tænke tilbage eller find en gammel opgave. 
Denne opgave er individuel og skal afleveres på lectio inden timerne er slut. Skriv gerne i dette dokument. 

De fire projekter, du skal evaluere:
1. Værkstedsintroduktion – proces og tekstil
2. Zoologisk have-projekt
3. Infografik-projekt
4. Sæbekasseprojekt
 Opgavebeskrivelse
Du skal skrive en evaluerende tekst, hvor du forholder dig til de fire projekter, du har arbejdet med i løbet af året. Besvar følgende spørgsmål i din tekst:
1. Hvad lærte du fagligt i hvert projekt?
Beskriv 1-2 konkrete faglige pointer fra hvert projekt (fx dataindsamling, produktfremstilling, kilder, materialer).
2. Hvordan fungerede samarbejdet i grupperne?
Var der forskel fra projekt til projekt?
Hvad fungerede godt, og hvad kunne gøres anderledes?
3. Hvilke projekter oplevede du som mest og mindst interessante – og hvorfor?
Giv en faglig eller personlig begrundelse.
4. Hvilke erfaringer tager du med videre til fremtidige projekter?
Hvad vil du gøre anderledes næste gang?
Hvad vil du gerne blive bedre til?
5. Hvad mangler jeg at få styr på?
I bilaget kan du se hvad en eksamensrapport i teknologi forventes at indeholde. Du skal nu markere hvilke dele af rapporten du ikke føler du har styr på endnu. Dette kan gøres ved at overstrege overskriften i kolonne 2.

Tips

- Du må gerne strukturere din tekst med overskrifter (ét afsnit pr. projekt eller pr. spørgsmål).
- Vær ærlig – formålet er læring, ikke karaktergivning.


BILAG 

	Rapportindhold teknologieksamensrapport

	Formalia
	Forside
	rapportens titel, fag, gruppemedlemmer, skole og dato

	
	Titelblad med resume
	

	
	Indholdsfortegnelse
	

	
	Indledning
	læseren indføres i problemstillingen /opgaven


	Problembeskrivelse
	Problemtræ
	Årsager og konsekvenser tydeliggøres. Afgræns evt problemtræet


	
	Problemanalyse
	hvor problemstillingen analyseres og dokumenteres. I skal indsamle informationer, som I skal bearbejde og analysere for at redegøre for og dokumentere problemet


	
	Problemformulering
	Husk det skal stilles som et spørgsmål som der ikke kan besvares med ja/nej


	
	Tidsplan
	I opstiller en foreløbig tidsplan hvor i har planlægger hele projektforløbet med p for planlagt, og u når opgaven er udført

	Produktprincip
	
	

	
	Idegenerering
	Brainstorm over mulige løsninger på problemet. Brug evt forskellige teknikker til brainstorm


	
	Løsningskrav
	kravene beskrives og der argumenteres for vægtningen


	
	
PV skema: 



	idéerne sorteres og vælges i et skema, hvor de stilles op i forhold til de formulerede krav. Disse skemaer kaldes kravmatrix eller pv-skemaer. Skemaerne i sig selv er ikke nok, det er vigtigt, at begrunde point.

	
	Udvælgelse af løsning:
	Valget af den endelige løsning begrundes med udgangspunkt i de opstillede krav. Der argumenteres for valget.


	
	Målgruppe
	Undersøg hvem målgruppen for jeres løsning skal være. Brug evt en målgruppemodel eller lav en persona. 

	
	Konkurrentanalyse
	relevante oplysninger om konkurrerende produkter (pris, materialer, egenskaber). Der redegøres for fordele og ulemper.


	
	Myndighedskrav
	relevante myndighedskrav, fx levnedsmiddelgodkendte materialer, færdselslovens krav, krav til legetøj.


	
	Produktkrav
	Stil krav til produktet. Kravene skal kunne testes og er dem i konkluderer på til sidst. 

	Produktudformning
	Idegenerering

	forskellige ideer til hvordan jeres produkt kan udføres

	
	Teknisk dokumentation

 

	Tekstil: arbejdstegninger og mønsterkonstruktion
DDU: arbejdstegninger, flow-sheets/diagram, skitser, wireframing
Process: procesdiagrammer, opskrifter

	
	Materialevalg
	beskrivelse af valgte materialer, og deres egenskaber. Husk kilder

	Produktionsforberedelse
	Teknologianalyse

	hvor I redegør for fremstillingsteknologien og processen med brikker teknik, viden, organisation og produkt. 

”Teknik” er summen af alle de artefakter, der er forudsætning for produktet og produktets fremstilling, dvs. materialer, energi, arbejdskraft, lokaler, maskiner, arbejdspladser etc. 

”Viden” rummer den viden, der ligger bag produktets tilblivelse. ”Organisation” er den proces, der er nødvendig for at komme fra indkøbte materialer/delkomponenter etc. frem mod det færdige produkt. 

”Organisation” kan med fordel rumme et flowdiagram. 

”Produkt” er det udviklede specifikke produkt med de specifikke egenskaber, det har, herunder dets målgruppe. Egenskaberne kan være kvalitetsmæssige, funktionelle, miljømæssige eller andre egenskaber.

	Realisering
	Dokumentation af værkstedarbejde


	hvor I – i et af skolens værksteder eller laboratorier – fremstiller løsningen på det valgte og bearbejdede problem. 

Tekstil: syvejledning, samt billeder af processen og det færdige produkt. 

DDU: billeder/forklaringer af kode, billeder fra 2-3 steps i udarbejdelsen af prototypen (fx starten, midtvejs og slutning). Billederne kan være screenshots fra programmerne der er brugt.  


	Evaluering
	Test af produkt
	hvor I: tester, hvor godt jeres produkt lever op til de krav, som I stillede.
Beskriv både hvordan i vil teste og dokumenter testen


	
	Diskussion
	diskuterer og vurderer i hvilket omfang jeres produkt bidrager til at løse det overordnede samfundsmæssige problem

	
	Refleksion
	reflekterer over gruppens arbejdsproces

	Afslutning
	Konklusion
	I hvor høj grad løses problemformuleringen

	
	Kildeliste
	Alfabetisk rækkefølge efter efternavn

	
	Bilag
	Godkendt projektbeskrivelse
Tidsplan

tegninger og/eller beregninger og/eller programkode samt andet materiale, der henvises til i rapporten.




I skal undervejs gøre jer miljømæssige overvejelser. Disse overvejelser inddrages, hvor det er relevant, fx i forbindelse med opstilling af krav eller som miljøvurdering senere i rapporten. I skal ligeledes inddrage og anvende viden fra andre fag i forløbet.



